Zerscht simer letschte Mittwuch (no zämme mit mine Eltere) vo Adelaide us für 3 Däg uf Kangaroo Island, isch e super Sach gsi und vor allem Natur pur! Aber meh vo de letschte 3 Wuche mit Guido und  Silvia Fischer und allne Toure erfahre dr in de negschte Däg dur e Erfahrigsbricht vo mim liebe Mami. Noch dere Kangaroo Island Tour hets denn scho gheisse Abschied neh, do dAnna und ich grad witer ufd Great Ocean Road nach Melbourne si. Mr hän zu viert drei super Wuche gnosse aber im Wüsse, dass de Abschied nur no für 5 Wuche isch, isch das halb so wild gsi.